Fantastisk hus med super god beliggenhed. Ud over at huset, terrassen og poolen i sig selv danner en virkelig god ramme om en ferie på Mallorca,, så kan man komme til fantastisk flotte badesteder i gåafstand. Den udmærkede strand ligger nogle få trin ned af trappen mens der er under 10 minutters gang til det lokale udflugtsmål Es Pontas, hvorfra man kan klippebade, snorkle og springe fra klipper. Området byder på nogle udmærkede barer og restauranter og man kan hurtigt komme i bil til Santanyi, som har et par restauranter i endnu højere klasse. Man skal være opmærksom på, at husets beliggenhed lige over stranden betyder, at der er en del musik og fest om aftenerne - men ikke noget der generede os.